วันพฤหัสบดีที่ 13 พฤษภาคม 2564
พม. ทีม เรามีเรา ลงพื้นที่สีแดง 4 จุด ในพื้นที่ กทม. ช่วยเหลือประชาชนที่ได้รับผลกระทบจากโรคโควิด-19
พม. ทีม เรามีเรา ลงพื้นที่สีแดง 4 จุด ในพื้นที่ กทม. ช่วยเหลือประชาชนที่ได้รับผลกระทบจากโรคโควิด-19
วันที่ 8 พ.ค. 64เวลา 11.00 น.นายอนุกูล ปีดแก้วรองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมด้วย นายโชคชัย วิเชียรชัยยะ รองอธิบดีกรมพัฒนาสังคมและสวัสดิการ (รองอธิบดี พส.) และรองผู้อำนวยการเขตดุสิต อีกทั้งเครือข่าย ศิลปิน อพม. นายศตวรรษ เศรษฐกร (เต๊ะ) และเพื่อน ร่วมลงพื้นที่สีแดงจุดที่ 1 ณ ชุมชนวัดญวน (คลองลำปัก) และชุมชนซอยลูกหลวง 8 เขตดุสิต เพื่อมอบเครื่องอุปโภคบริโภคที่จำเป็นให้กับกลุ่มเปราะบาง ทั้งเด็ก ผู้สูงอายุ คนพิการ และผู้ด้อยโอกาส ในชุมชน ที่ได้รับผลกระทบจากการแพร่ระบาดของโรคโควิด-19 จำนวน 44 ชุด พร้อมทั้งพบปะให้กำลังใจเครือข่าย พม. และชาวชุมชน ภายใต้กิจกรรม เรามีเรา ไม่ว่าคุณจะอยู่ที่ไหน ทีมประเทศไทยจะตามไปช่วยจากนั้น นายอนุกูล ปีดแก้วรองปลัด พม. พร้อมด้วย นางจตุพร โรจนพานิช ผู้ช่วยปลัด และนายโชคชัย วิเชียรชัยยะ รองอธิบดี พส. อีกทั้งเครือข่าย ศิลปิน อพม. นายศตวรรษ เศรษฐกร (เต๊ะ) และเพื่อน ร่วมลงพื้นที่สีแดงจุดที่ 2 ณ ชุมชนหลังบ้านมนังคศิลา และชุมชนริมทางรถไฟสายแปดริ้ว เขตดุสิตเพื่อมอบเครื่องอุปโภคบริโภคที่จำเป็นให้กับกลุ่มเปราะบางจำนวน 37 ชุด พร้อมทั้งพบปะให้กำลังใจเครือข่าย พม. และชาวชุมชน จากนั้น นายอนุกูล ปีดแก้วรองปลัด พม.พร้อมด้วย นางจตุพร โรจนพานิช ผู้ช่วยปลัด และนายโชคชัย วิเชียรชัยยะ รองอธิบดี พส. อีกทั้งเครือข่าย ศิลปิน อพม. นายศตวรรษ เศรษฐกร (เต๊ะ) และเพื่อน ร่วมลงพื้นที่สีแดงจุดที่ 3 ณ ชุมชนโค้งรถไฟยมราช เขตราชเทวี เพื่อมอบเครื่องอุปโภคบริโภคที่จำเป็นให้กับกลุ่มเปราะบาง จำนวน 117 ชุด พร้อมทั้งพบปะให้กำลังใจเครือข่าย พม. และชาวชุมชน และจากนั้น นายอนุกูล ปีดแก้วรองปลัด พม. พร้อมด้วย นายธนสุนทรสว่างสาลีผู้ตรวจราชการ พม. และนายโชคชัย วิเชียรชัยยะ รองอธิบดี พส. อีกทั้ง เครือข่าย ศิลปิน อพม. นายศตวรรษ เศรษฐกร (เต๊ะ) และเพื่อน ร่วมลงพื้นที่สีแดงจุดที่ 4 ณ ชุมชนวัดโสมนัส เขตป้อมปราบศัตรูพ่าย เพื่อมอบเครื่องอุปโภคบริโภคที่จำเป็นให้กับกลุ่มเปราะบาง จำนวน 100 ชุด พร้อมทั้งพบปะให้กำลังใจเครือข่าย พม. และชาวชุมชน ทั้งนี้ ชุมชนทั้ง 4 จุด เป็นพื้นที่สีแดงที่พบผู้ติดเชื้อโควิด-19 จำนวนมาก และมีความเสี่ยงสูงในการแพร่กระจายของเชื้อโรคโควิด-19 ในวงกว้าง
นายอนุกูลกล่าวว่า ตามนโยบายของกระทรวง พม. เรื่องการเปิดศูนย์ปฏิบัติการ ผ่านสายด่วน พม. โทร. 1300 ของศูนย์ช่วยเหลือสังคม เป็นช่องทางในการรับเรื่องร้องเรียนและร้องทุกข์จากผู้ที่ได้รับความเดือดร้อนและผลกระทบจากสถานการณ์การแพร่ระบาดของโรคโควิด-19 โดยกระทรวง พม. พร้อมให้ความช่วยเหลือในเบื้องต้น และช่วยประสานส่งต่อไปยังหน่วยงานที่เกี่ยวอย่างเร่งด่วน รวมทั้งได้มีการเร่งระดมขอรับบริจาคเครื่องอุปโภคบริโภคและของใช้ที่จำเป็น เพื่อส่งไปช่วยเหลือผู้ที่เดือดร้อนและได้รับผลกระทบจากโรคโควิด-19 โดยกระทรวง พม. บูรณาการความร่วมมือกับเครือข่ายภาคประชาชน ภาคเอกชน และทีมประเทศไทย บูรณาการลงพื้นที่ช่วยเหลือร่วมกัน
นายอนุกูลกล่าวต่อไปว่า วันนี้ กระทรวง พม. ร่วมกับ กระทรวงสาธารณสุข (สธ.) และกรุงเทพมหานคร (กทม.) ในนามของรัฐบาล ภายใต้โครงการ เรามีเรา ได้ลงพื้นที่สีแดง 4 จุด ซึ่งเป็นพื้นที่วิกฤตที่มีผู้ติดเชื้อโควิด-19 และได้รับความเดือดร้อนจำนวนมาก นอกจากนี้ ยังมีแผนการลงเยี่ยมพื้นที่ในเขต กทม. ทั้ง 50 เขต เนื่องจากปลัดกระทรวง พม. (นางพัชรี อาระยะกุล) เป็นคณะกรรมการที่นายกรัฐมนตรี (พลเอก ประยุทธ์ จันทร์โอชา) แต่งตั้งขึ้นมาเพื่อให้การช่วยเหลือดูแลประชาชนในเขต กทม. และปริมณฑล ที่ได้รับผลกระทบและความเดือดร้อนจากโรคโควิด-19 ซึ่ง กระทรวง พม. มีหน้าที่ดูแลกลุ่มคนเปราะบางและจะจับมือกับพันธมิตร และ กทม. ลงพื้นที่บูรณาการความช่วยเหลือร่วมกัน ทั้งนี้ ภายในเดือนพฤษภาคมนี้ จะพยายามลงพื้นที่ให้ครบ
นายอนุกูลกล่าวเพิ่มเติมว่า สำหรับแนวทางการช่วยเหลือผู้ได้รับผลกระทบหลังวิกฤตโควิด-19​ซึ่งมีหลายกลุ่ม​ทั้งเด็ก​ผู้สูงอายุ​คนพิการ​คนไร้บ้าน​และคนไร้ที่พึ่ง​ทาง​กระทรวง พม.​ได้เตรียมจัดสถานที่รองรับไว้หลายพื้นที่ ทั้งในเขต​กทม.​และปริมณฑล​สามารถรองรับได้​ประมาณ​450 คน​และมีการเตรียมมอบเงินสงเคราะห์ครอบครัว​โดยให้หน่วยงานกระทรวง พม. ในส่วนภูมิภาคเตรียมสำรวจผู้ที่ได้รับความเดือดร้อน​ส่วนคนในครอบครัวติดเชื้อโควิด-19​เราจะให้การช่วยเหลือในเบื้องต้น​และด้านต่อมาคือการช่วยเหลือเรื่องอาชีพของครัวเรือน​ซึ่งขณะนี้​รัฐมนตรีว่าการกระทรวงการพัฒนาสังคมและความมั่นคงของมนุษย์ (นายจุติ​ไกรฤกษ์)​และปลัด พม. (นางพัชรี​อารายะกุล)​กำลังเร่งวางแผนการช่วยเหลือประชาชนกลุ่มเป้าหมาย​ภายหลังวิกฤตครั้งนี้​ภายใน​2-3 เดือน